Diari Oficial de la Generalitat Valenciana


Sumari del DOGV 2032, del 26-05-1993 (1993/828096)

ORDRE de 7 de maig de 1993, de la Conselleria d'Economia i Hisenda, per la qual acorda l'adquisició per la Generalitat Valenciana d'una parcel.la rústica situada en el terme municipal de Requena, partida del Rebollar, paratge Cañada de la Garrota, lloc la Vereda.
-----------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/05/07/(18)/dof/vci/html**

### Dades del document

Número de DOGV
:   2032

Data del DOGV
:   26-05-1993

Secció del DOGV
:   DISPOSICIONS GENERALS

Número del document
:   1993/828096


Data del document
:   07-05-1993

Organisme emissor
:   Conselleria d'Economia i Hisenda

Tipus de document
:   Ordre

Ordre de 7 de maig de 1993, de la Conselleria d'Economia i Hisenda, per la qual acorda l'adquisició per la Generalitat Valenciana d'una parcel.la rústica situada en el terme municipal de Requena, partida del Rebollar, paratge Cañada de la Garrota, lloc la Vereda.  
Dins de la política de creació de sòl industrial en l?àmbit de la Comunitat Valenciana s'estima convenient la dotació, per part de la Generalitat Valenciana, de sòl industrial en el municipi de Requena, que permeta la promoció i ubicació de projectes empresarials i la reactivació econòmica de la zona afectada.  
Mitjançant Acord de 7 de desembre de 1992, del Consell de la Generalitat Valenciana, s'aprovà l'adquisició de terrenys en el terme municipal de Requena, dins dels quals es troben les finques, objecte d'aquesta ordre d'adquisició.  
Per això, i d'acord amb el que estableix l'article 30 de la Llei de la Generalitat Valenciana 3/1986, de 24 d'octubre, de Patrimoni de la Generalitat Valenciana, i amb els informes i les valoracions que consten en l?expedient,  
ORDENE:  
Article primer  
Acordar l'adquisició mitjançant contractació directa a títol onerós i en virtut de compra- venda, de la finca rústica que a continuació es descriu:  
1. Un almud i mig o quaranta-vuit àrees, noranta-sis centiàrees, segons el títol, en realitat seixanta-vuit àrees, vint-i-una centiàrees, terra de secà, vinya, en el terme municipal de Requena, partida del Rebollar, paratge Cañada de. la Garrota, lloc la Vereda. Confronta: nord, sud, est i oest, terrenys de la Generalitat Valenciana. Abans confrontava: nord, María González Gómez; sud, Petra Ejarque Pérez; est, Antonio Medrano Ramón i hereus de Saturnino Ferrer, i oest, María Sánchez Gómez.  
La finca anteriorment descrita figura inscrita en el Registre de la Propietat de Requena, al foli 121, del tom 73 de Requena, finca 15.139, inscripció 1ª.  
La finca descrita pertany a la nua propietat de 2/3 i el ple domini de la resta, proindivís, al Sr. Manuel i la Sra. Josefa Ejarque Pérez, sent-ne titular la Sra. Angela Pérez García de l?usdefruit vitalici de 2/3.  
La finca descrita en aquesta ordre es troba lliure de càrregues i gravàmens.  
Article segon  
La comprà que necessàriament es formalitzarà en escriptura pública es realitzarà per un preu d'un milió vuit-centes setanta-cinc mil set-centes setanta-cinc pessetes (1.875.775 PTA).  
Les despeses i els impostos que se'n deriven seran pagats per les parts, segons la llei.  
Article tercer  
El Servei de Patrimoni de la Direcció General de Tributs i Patrimoni realitzarà els tràmits necessaris per a fer efectiu el que disposa aquesta ordre.  
València, 7 de maig de 1993  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI